CELEX: 62010TN0259
Language: mt
Date: 2010-06-08 00:00:00
Title: Kawża T-259/10: Rikors ippreżentat fit- 8 ta’ Ġunju 2010 — Thomas Ax vs Il-Kunsill

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/41
            
         Rikors ippreżentat fit-8 ta’ Ġunju 2010 — Thomas Ax vs Il-Kunsill
   (Kawża T-259/10)
   ()
   2010/C 234/75
   Lingwa tal-kawża: il-Ġermaniż
   
      Partijiet
   
   
      Rikorrent: Thomas Ax (Neckargemünd, il-Ġermanja) (rappreżentant: J. Baumann, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla r-Regolament tal-Kunsill (UE) Nru 407/2010, tal-11 ta’ Mejju 2010, li jistabbilixxi mekkaniżmu Ewropew ta’ stabbilizzazzjoni finanzjarja;
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.
            
         
      Motivi u argumenti prinċipali
   
   Ir-rikorrent jikkontesta r-Regolament (EU) Nru 407/2010 (1).
   Insostennn tar-rikors tiegħu, ir-rikorrent isostni li, fost l-oħrajn, l-għajnuna awtorizzata bir-regolament ikkontestat tikser il-projbizzjoni li jiġu assunti u li tittieħed responsabbiltà għall-impenji tal-Istati Membri l-oħra kif prevista fl-Artikolu 125 TFUE.
   Barra minn hekk, ir-Regolament Nru 407/2010 ma għandux bażi legali fl-Artikolu 122 TFUE. F’dan ir-rigward, ir-rikorrent isostni li l-Istati Membri affettwati mill-attakki spekulattivi ma humiex serjament mhedda minn diffikultà serja fis-sens ta’ din id-dispożizzjoni. Barra minn hekk, id-diffikultajiet konsegwenti tal-attakki spekulattivi ma joriġinawx minn ċirkustanzi eċċezzjonali li l-Istati Membri ma għandhomx kontroll fuqhom.
   
      (1)  Regolament tal-Kunsill (UE) Nru 407/2010, tal-11 ta’ Mejju 2010, li jistabbilixxi mekkaniżmu Ewropew ta’ stabbilizzazzjoni finanzjarja (ĠU L 118, p. 1).